KOMISIJOS REGLAMENTAS (EB) Nr. 432/2006
2006 m. kovo 15 d.
iš dalies keičiantis Reglamentą (EB) Nr. 382/2005, nustatantį Tarybos reglamento (EB) Nr. 1786/2003 dėl bendro sausųjų pašarų rinkos organizavimo taikymo išsamias taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1786/2003 dėl bendro sausųjų pašarų rinkos organizavimo (1), ypač į jo 20 straipsnį,
atsižvelgdama į 2003 m. rugsėjo 29 d. Tarybos reglamentą (EB) Nr. 1782/2003, nustatantį bendrąsias tiesioginės pagalbos schemų pagal bendrą žemės ūkio politiką taisykles ir nustatantį pagalbos schemas ūkininkams ir iš dalies pakeičiantį Reglamentus (EEB) Nr. 2019/93, (EB) Nr. 1452/2001, (EB) Nr. 1453/2001, (EB) Nr. 1454/2001, (EB) Nr. 1868/94, (EB) Nr. 1251/1999, (EB) Nr. 1254/1999, (EB) Nr. 1673/2000, (EEB) Nr. 2358/71 ir (EB) Nr. 2529/2001 (2), ypač į jo 71 straipsnio 2 dalies antrą pastraipą,
kadangi:
(1)
Patirtis, įgyta taikant Komisijos reglamentą (EB) Nr. 382/2005 (3), parodė, kad būtina patikslinti to reglamento 9 straipsnio trečią pastraipą.
(2)
Atsižvelgiant į tai, kad Reglamento (EB) Nr. 1782/2003 71 straipsnio 2 dalies antroje pastraipoje nurodytas pagalbos dydis skaičiuojamas remiantis kiekiais, už kuriuos einamaisiais metais gali būti skiriama Reglamento (EB) Nr. 1786/2003 4 straipsnyje nurodyta pagalba, ir, kad pagal Reglamento (EB) Nr. 382/2005 34 straipsnį, tam tikra sausųjų pašarų, 2005-2006 prekybos metais išvežtų iš perdirbimo įmonių, dalis buvo įtraukta į 2004-2005 prekybos metų apskaitą, 2005-2006 prekybos metais teiktinos pagalbos dydis skaičiuotinas remiantis kiekiais, kurie neatspindės faktinės 2005-2006 prekybos metų produkcijos. Todėl atsargoms iki 2006 m. kovo 31 d. reikia numatyti pereinamojo laikotarpio priemones. Kad ekonominės veiklos vykdytojai nebūtų diskriminuojami, šias priemones reikia taikyti visose valstybėse narėse. Reikia numatyti būdą, kaip perduoti informaciją apie atsargas, kurioms taikomos šios priemonės.
(3)
Reglamento (EB) Nr. 1782/2003 VII priedo D punkte nurodytas referencines sumas reikėtų pakeisti referencinėmis sumomis, nurodytomis 2005 m. sausio 26 d. Komisijos reglamento (EB) Nr. 118/2005, iš dalies keičiančio Tarybos reglamento (EB) Nr. 1782/2003 VIII priedą ir nustatančio biudžetų viršutines ribas tame reglamente numatytam daliniam ar savanoriškam bendrosios išmokos schemos įgyvendinimui ir tame reglamente numatytus metinius finansinius paketus bendrosios išmokos schemai (4), IV priede.
(4)
Reikėtų šiek tiek patobulinti I priedą siekiant gauti naudingą energijos suvartojimo suvestinę.
(5)
Reikėtų atitinkamai iš dalies pakeisti Reglamentą (EB) Nr. 382/2005.
(6)
Šiame reglamente numatytos priemonės atitinka Jungtinio grūdų ir tiesioginių mokėjimų komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 382/2005 iš dalies keičiamas taip:
1)
9 straipsnio trečia pastraipa pakeičiama taip:
„Sausieji pašarai, išvežti iš perdirbimo įmonės, gali būti į ją sugrąžinti tik tam, kad būtų atlikta nauja įpakavimo operacija, atliekama kompetentingai institucijai kontroliuojant ir kuri vykdoma jos nustatytomis sąlygomis.“
2)
33 straipsnio 1 dalis iš dalies keičiama taip:
a)
pirmoje pastraipoje pridedamas šis sakinys:
„Į perduodamus duomenis neįtraukiami šio reglamento 34 ir 34a straipsniuose nurodyti kiekiai.“;
b)
antroje pastraipoje pridedami šie sakiniai:
„Kai kalbama apie 2005-2006 ir 2006-2007 prekybos metus, į šiuos kiekius neįskaičiuojami 34 ir 34a straipsniuose nurodyti kiekiai. Ne vėliau kaip iki 2006 m. gegužės 31 d. valstybės narės taip pat praneša Komisijai apie perdirbimo įmonėse laikomus sausųjų pašarų atsargų iki 2006 m. kovo 31 d. kiekius, už kuriuos pagal 34a straipsnio nuostatas buvo pateiktos paraiškos Reglamento (EB) Nr. 1786/2003 4 straipsnyje numatytai pagalbai gauti už 2005-2006 prekybos metus 2006-2007 prekybos metais, ir tam tikrais atvejais - Reglamento (EB) Nr. 1782/2003 71 straipsnio 2 dalies antroje pastraipoje numatytai pagalbai gauti.“
3)
Įterpiamas šis 34a straipsnis:
„34a straipsnis
Atsargos iki 2006 m. kovo 31 d.
1. Už sausuosius pašarus, pagamintus 2005-2006 prekybos metais ir neišvežtus iš perdirbimo įmonės ar kitos šio reglamento 3 straipsnio a punkte numatytos sandėliavimo vietos ne vėliau kaip iki 2006 m. kovo 31 d., Reglamento (EB) Nr. 1786/2003 4 straipsnyje numatyta pagalba gali būti suteikta už 2005-2006 prekybos metus 2006-2007 prekybos metais, ir tam tikrais atvejais - Reglamento (EB) Nr. 1782/2003 71 straipsnio 2 dalies antroje pastraipoje numatyta pagalba, jeigu:
a)
laikomasi šio reglamento 3 straipsnio sąlygų;
b)
produkcijos išvežimą iš įmonės kontroliuoja kompetentinga institucija, remdamasi šio reglamento 10 ir 11 straipsniuose numatytomis sąlygomis;
c)
jie yra įskaičiuoti į 2005-2006 prekybos metais atitinkamoms valstybėms narėms suteiktus garantuotus kiekius;
d)
jie buvo deklaruoti ir patvirtinti 2005-2006 prekybos metais.
2. Kompetentingos valstybių narių institucijos priima visas reikalingas priemones, užtikrinančias, kad būtų laikomasi 1 dalies nuostatų.“
4)
35 straipsnis pakeičiamas taip:
„35 straipsnis
Papildomas pereinamasis laikotarpis
1. Valstybės narės, taikančios papildomą pereinamąjį laikotarpį pagal Reglamento (EB) Nr. 1782/2003 71 straipsnį, perveda perdirbimo įmonėms gamintojams išmokėtinas pagalbos, numatytos Reglamento (EB) Nr. 1782/2003 71 straipsnio 2 dalies antroje pastraipoje, lėšas remdamosi pagalbos skyrimo 2005-2006 prekybos metais reikalavimus atitinkančiais kiekiais.
Šios pagalbos dydis nustatomas remiantis kiekiais, už kuriuos gali būti skiriama pagalba, ir neviršijant Reglamento (EB) Nr. 118/2005 IV priede nurodytos didžiausios biudžeto ribos (5).
Kiekiai, už kuriuos gali būti skiriama pagalba, yra visi kiekiai, už kuriuos 2005-2006 prekybos metais gali būti skiriama Reglamento (EB) Nr. 1786/2003 4 straipsnyje numatyta pagalba, ir visi 2005-2006 prekybos metais pagaminti kiekiai, už kuriuos pagal 34a straipsnio nuostatas buvo pateiktos paraiškos minėtai pagalbai gauti už 2005-2006 prekybos metus 2006-2007 prekybos metais, ir tam tikrais atvejais - Reglamento (EB) Nr. 1782/2003 71 straipsnio 2 dalies antroje pastraipoje numatytai pagalbai gauti. Į šiuos kiekius, už kuriuos gali būti skiriama pagalba, neįskaičiuojami 34 straipsnyje nurodyti kiekiai.
2. Jei perdirbimo įmonė gauna pašarus iš kitos valstybės narės, gamintojui išmokėtina pagalba, numatyta Reglamento (EB) Nr. 1782/2003 71 straipsnio 2 dalies antroje pastraipoje, perdirbimo įmonei bus suteikta tik tada, jei gamintojas yra valstybėje narėje, kuri taiko papildomą pereinamąjį laikotarpį.
3. Reglamento (EB) Nr. 1782/2003 71 straipsnio 2 dalies antroje pastraipoje numatytos pagalbos dydis nustatomas pagal Reglamento (EB) Nr. 1786/2003 18 straipsnio 2 dalyje nustatytą tvarką.
Pagalbos lėšos išmokamos perdirbimo įmonėms per trisdešimt darbo dienų nuo tos dienos, kurią Komisija paskelbia sumas Europos Sąjungos oficialiajame leidinyje. Pinigai už kiekius, kurie po šios paskelbimo datos patvirtinami atitinkančiais pagalbos skyrimo reikalavimus, išmokami per trisdešimt darbo dienų nuo to patvirtinimo dienos.
Gavusios pagalbos lėšas iš valstybių narių, perdirbimo įmonės perveda pinigus gamintojams per penkiolika darbo dienų.
5)
I priedas pakeičiamas šio reglamento priedu.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. kovo 15 d.